Diari Oficial de la Generalitat Valenciana


Sumari del DOGV 5960, del 23-02-2009 (2009/1732)

RESOLUCIÓ d'11 de febrer de 2009, del director de l'Entitat Pública de Transport Metropolità de València, relativa a l'excepció del règim de descans obligatori dels taxis de l'Àrea de Prestació Conjunta de València durant els caps de setmana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5960

Data del DOGV
:   23-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1732


Data del document
:   11-02-2009

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * Agència Valenciana de Mobilitat Metropolitana
    * València
    * dia festiu
    * jornada de treball
    * transport públic
    * legislació
    * taxi
    * transport de viatgers
    * temps de descans

RESOLUCIÓ d'11 de febrer de 2009, del director de l'Entitat Pública de Transport Metropolità de València, relativa a l'excepció del règim de descans obligatori dels taxis de l'Àrea de Prestació Conjunta de València durant els caps de setmana. [2009/1732]  
L'Orde de la Conselleria d'Infraestructures i Transport, de 10 de desembre de 2004 (DOGV núm. 4905, de 17 de desembre), fa possible exceptuar el règim de descans obligatori dels taxis de l'Àrea de Prestació Conjunta de València durant els caps de setmana, mitjançant una resolució del director de l'Entitat Pública de Transport Metropolità de València (eTM), i és preceptiva l'audiència del Consell d'Operadors del Taxi.  
L'Entitat Pública de Transport Metropolità de València ha sotmés a la deliberació del Consell d'Operadors del Taxi, en la sessió de 10 de febrer de 2009, la proposta d'alçar l'excepció del descans obligatori durant certes hores les nits dels caps de setmana, donat l'important descens de mobilitat i, per tant, de demanda de taxis, que es produïx durant els últims mesos. En este sentit, ja en anteriors consells d'operadors es va posar de manifest la conveniència de posar en pràctica l'excepció esmentada amb caràcter provisional, de manera que poguera ser objecte d'aplicació en funció de la major o menor rendibilitat del servici, que depén, al seu torn, de la relació entre l'oferta i la demanda, que continuaran sent objecte de seguiment i estudi.  
De conformitat amb el que disposen els articles 1.2 i 3.2 de l'Orde de la Conselleria d'Infraestructures i Transport, de 10 de desembre de 2004, i els articles 3.2 i 23.2 dels estatuts d'esta entitat, aprovats per Acord del Consell de la Generalitat Valenciana, de 5 d'octubre de 2001 (DOGV núm. 4.105, d'11 d'octubre), amb un informe previ del Consell d'Operadors del Taxi en la sessió realitzada el 10 de febrer de 2009, resolc:  
Primer  
Deixar sense efecte la Resolució de 12 de juny de 2008 (DOCV 5791, de 24 de juny de 2008), relativa a l'excepció del règim de descans obligatori dels taxis de l'Àrea de Prestació Conjunta de València durant els caps de setmana.  
Per tant des que la present resolució produïsca efectes, i pel que fa al descans obligatori durant els caps de setmana, operarà el règim general previst en l'article 3.1 de l'Orde de la Conselleria d'Infraestructures i Transport, de 10 de desembre de 2004 (DOGV núm. 4905, de 17 de desembre).  
Segon  
La present resolució produirà efectes l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, cal interposar en el termini d'un mes, comptador des de l'endemà a aquell en què tinga lloc la seua publicació, recurs d'alçada davant del conseller d'Infraestructures i Transport, com a òrgan competent per a la tramitació, o davant d'esta entitat, la qual el remetrà a l'òrgan competent per a resoldre'l. Tot això de conformitat amb el que disposen els articles 107 i següents de la llei esmentada i sense perjuí que puguen interposar qualssevol altres recursos que es creguen oportuns.  
Burjassot, 11 de febrer de 2009.- El director: Aurelio López Martín.